ai4bharat/Pralekha huggingface dataset:
وزیراعظم کا دفتر
وزیراعظم نے جیشٹھ اشٹمی پر کشمیری پنڈتوں کو مبارک باد پیش کی
نئی دہلی،30مئی 2020/ وزیراعظم جناب نریندر مودی نے جیشٹھ اشمٹی کے موقع پر کشمیری پنڈتوں کو مبارک باد دی۔
اپنے پیغام میں وزیراعظم مودی نے کہا، جیشٹھ اشٹمی کے خصوصی موقع پر خاص طور پر کشمیری پنڈتوں کو بہت بہت مبار ک باد۔
وزیراعظم نے کہا مانا کھیربھوانی کے  الہی رحمتوں سے تمام لوگ خوش ، صحت مند اور خوشحال رہیں۔
م ن۔ ش ت ۔ ج
Uno-2916
(
وزارت دفاع
دوسرے ایم سی اے سمندری جہاز، یارڈ 76  کا میسرز سیکان انجینیئرنگ پروجیکٹس پرائیویٹ لمیٹڈ، وشاکھاپٹنم میں آغاز
کموڈور جی روی، جنگی جہاز کے پروڈکشن سپرنٹنڈنٹ  نے آج 18 اگست 23 کو گٹینا دیوی، مشرقی گوداوری، آندھرا پردیش  میں دوسرے میزائل کم ایمونیشن  سمندری جہاز ، یارڈ 76  کو لانچ کیا۔ مقامی مینوفیکچرر کے تمام بڑے اور ذیلی آلات/ نظاموں کا استعمال کرتے ہوئے بنایا گیا، یہ ایم سی اے بارج ملک کی وزارت دفاع کے ”میک ان انڈیا“ پہل کا قابل فخر پرچم بردار ہے۔
حکومت ہند کے ”آتم نربھر بھارت“ پہل کے مطابق، ایم ایس ایم ای، میسرز سیکان انجینئرنگ پروجیکٹس پرائیویٹ لمیٹڈ، وشاکھاپٹنم کے ساتھ 08 ایکس ایم سی اے سمندری جہازوں کی تعمیر کے لیے معاہدہ کیا گیا تھا۔ یہ بارج 30 سال کی سروس مدت کے ساتھ بنایا جا رہا ہے۔ ایم سی اے بارج کی دستیابی جیٹی اور باہری بندر گاہ دونوں پر آئی این جہازوں کے لیے سامان/ گولہ بارود کی نقل و حمل، سوار ہونے اور اترنے کی سہولت فراہم کر کے آئی این کے آپریشنل وعدوں کو رفتار فراہم کرے گی۔
نائب صدر جمہوریہ ہند کا سکریٹریٹ
نائب صدر جمہوریہ نے کہا کہ بھارت کی جمہوریت کو کسی باہری ایجنسی کے سرٹیفکیٹ کی ضرورت نہیں ہے
جناب ونکیا نائیڈو نے کہا کہ ہندوستانی باشندہ ہونے کا مطلب ہی یہ ہے کہ وہ آئین کا احترام کرتا ہے
صحافت کے ساتھ ساتھ تحقیق، مقصد اور استقامت بھی ہونی چاہیے
انہوں نے 'جمہوریت، سیاست اور حکمرانی' کے موضوع پر ڈاکٹر اے۔ سوریہ پرکاش کی تصنیف کردہ کتابوں کا اجرا کیا
نائب صدر جمہوریہ ہند جناب ایم ۔ ونکیا نائیڈو نے آج کہا کہ ملک میں جمہوریت کا عمل سبھی شہریوں کے لئے مساوی حقوق اور انصاف کو یقینی بنانے کے آئینی اصولوں کے مطابق ہے اور اس کے لئے کسی باہری ایجنسی کی تصدیق کی ضرورت نہیں ہے۔ انہوں نے نہرو میموریل میوزیم اینڈ لائبریری کی ایگزیکیوٹیو کونسل کے وائس چیئرمین اور پارلیمانی و آئینی امور کے تبصرہ نگار اور معمر صحافی ڈاکٹر اے۔ سوریہ پرکاش کی تصنیف کردہ کتابوں بعنوان 'جمہوریت، سیاست اور حکمرانی' کے انگریزی اور ہندی ورژن کا اجرا کرتے ہوئے یہ بات کہی۔
ہندوستانی جمہوریت کے دفاع میں جناب نائیڈو کا یہ بیان کچھ مغربی اور امریکی ایجنسیوں کے ذریعہ ہندوستانی جمہوری عمل کے بارے میں حال ہی کی کچھ ناموافق رپورٹوں کے پس منظر میں سامنے آیا ہے۔ انہوں نے اس معاملے میں شہادت پر مبنی مؤثر جوابی نقطہ نظر پیش کرنے کے لئے جناب سوریہ پرکاش کی تعریف کی۔
نائب صدر نے کہا کہ ہندوستانی باشندہ ہونے کا تومطلب ہی آئی کی روح اور فلسفے ہر قائم رہنا ہے جس کا مقصد تمام شہریوں کے درمیان برابری کی سطح پر بھائی چارے کو فروغ دینا ہے۔انہوں نے کہا ’’ہر ایک باشندے کو ذات پات ، رنگ، علاقے اور مذہب کی تفریق سے اوپر اٹھنا ہے‘‘۔ انہوں نے گزشتہ 30 برسوں میں اپنی تحریر کے ذریعہ اس مقصد کو فروغ دینے کے لئے جناب پرکاش کی ستائش کی۔
جناب نائیڈو نے صحافیوں کے لئے وسیع تحقیق کرنے اور خبروں اور نظریات کو علیحدہ علیحدہ رکھنے کی ضرورت پر زور دیا۔ انہوں نے مشورہ دیا کہ صحافیوں اور تبصرہ نگاروں کو جذبے ، مقصدنقطہ نظر اور استقامت کے ساتھ کام کرنا چاہیے۔ انہوں نے ایک تبصرہ نگار کے طور پر میڈیا میں پچاس برسوں کے اپنے کیریئر کے ذریعہ ان اصولوں پر عمل کرنے کے لئے جناب پرکاش کی تعریف کی۔
اس موقع پر مرکز وزیر جناب پرہلاد جوشی ، مرکزی وزیر جناب انوراگ ٹھاکر وزیر مملکت جناب ارجن رام میگھوال ، وزیر مملکت جناب راجیو چندر شیکھر ، تغلق کے ایڈیٹر جناب ایس گرو مورتی، وویکا نند انٹرنیشنل فاؤنڈیشن کے چیئرمین جناب سوریہ پرکاش اور سینئر میڈیا شخصیات موجود تھیں۔
۔۔۔۔۔۔۔۔۔۔۔
ش ح۔ ا گ۔ن ا۔
U-13350
(Visitor Counter : 101
کامرس اور صنعت کی وزارتہ
جناب پیوش گوئل نے اسٹیل سازوں سے اپیل کی ہے کہ وہ چھوٹی صنعتوں اور برآمد کاروں کو راحت کی پیش کش کے امکانات تلاش کریں
اسٹیل صنعت کے متعلقہ فریقوں نے چھوٹی اور اوسط درجے کی صنعتوں اور برآمد کاروں کو مدد دینے کے کم خرچ طریقوں کا یقین دلایا
نئی دہلی،09 ، 2021/ کامرس و صنعت ، کپڑوں ، صارفین امور ، خوراک اور تقسیم عامہ کے وزیر جناب پیوش گویل نے آج اسٹیل سازوں سے اپیل کی ہے کہ وہ چھوٹی صنعتوں اور برآمد کاروں کو راحت کی پیش کش کے امکانات تلاش کریں۔
اس سلسلے میں آج ایک میٹنگ منعقد کی گئی جس میں اسٹیل صنعت اور صارفین نے شرکت کی۔ یہ میٹنگ اسٹیل کی قیمتوں کے بارے میں چھوٹی صنعتوں اور برآمد کاروں کی طرف سے اٹھائے گئے مسائل کو دور کرنے کے لیے منعقد کی گئی تھی۔
اس موقعے پر اظہار خیال کرتے ہوئے جناب گویل نے کہا کہ ایم ایس ایم ای پر خصوصی توجہ دیئے جانے کی ضرورت ہے تاکہ اسٹیل کی آسانی سے کم لاگت سپلائی کی جاسکے۔ انہوں نے اسٹیل کی صنعت کے متعلقہ فریقوں سے کہا کہ وہ مینوفیکچرنگ پر آنے والی لاگت کا تخمینہ لگائیں اور چھوٹی صنعتوں کو راحت دینے کی پیش کش کے امکانات تلاش کریں۔
اسٹیل صنعت کے متعلقہ فریقوں نے چھوٹے اور اوسط درجے کے صنعت کاروں اور برآمد کاروں کو مدد دینے میں دلچسپی کا اظہار کیا۔ انہوں نے چھوٹے صنعت کاروں اور برآمد کاروں کو خاس طور پر وبا کے تناظر میں ان کو درپیش چیلنجوں سے نمٹنے کےلیے مناسب حل تلاش کیے جانے کا یقین دلایا۔
میٹنگ میں اسٹیل کے مرکزی وزیر جناب رام چندر پرساد سنگھ ، ایم ایس ایم ای کے وزیر جناب نارائن تاتو رانے ، سیل کی چیئر پرسن محترمہ سوما منڈل ، راشتیہ اسپتال نیگم لمیٹڈ کے سی ایم ڈی جناب اتل بھٹ، جے ایس ڈبلیو اسٹیل لمیٹد کے سی ایم ڈی جناب سجن جندل، ٹاٹا اسٹیل کے سی ای او اور ایم ڈی جناب ٹی وی نریندرن ، بھارتی برآمد کاروں کی تنظیم کی فیڈریشن کے ڈی جی اور سی ای او ڈاکٹر اجے شائی، آٹو کل پرزوں کے مینوفیکچررز کی ایسوسی ایشن کے چیئرمین جناب موہت جوہری اور متعلقہ وزارتوں کے سینئر افسران نے شرکت کی۔
۔۔۔
ش ح ۔ اس۔ ت ح ۔
U –14034
(Visitor Counter : 92
وزارت خزانہ
وزارتِ خزانہ نے ہندی اور انگریزی کے ساتھ ساتھ 13 علاقائی زبانوں میں سرکاری سیکٹر کے بینکوں کے لئے کلرکوں کی بھرتی کی سفارش کی
نئی دلّی ،30 ستمبر / حکومتِ ہند کی وزارتِ خزانہ نے سفارش کی ہے کہ 12 سرکاری سیکٹر کے بینکوں کے لئے کلرکوں کی بھرتی کی خاطر ابتدائی اور مین امتحان ہندی اور انگریزی کے ساتھ ساتھ 13 علاقائی زبانوں میں کرائے جائیں گے ، جس کے لئے اشتہار جاری کئے گئے ہیں ۔
یہ فیصلہ حکومتِ ہند کی وزارت خزانہ کے ذریعہ تشکیل کردہ کمیٹی کی سفارش پر کیا گیا ہے ۔ یہ کمیٹی سرکاری سیکٹر کے بینکوں میں کلرکوں کی بھرتی کے لئے علاقائی زبانوں میں امتحان کرانے کے بارے میں قائم کی گئی تھی ۔ امتحانات کا انعقاد ، جس کا آغاز آئی بی پی ایس نے کیا تھا ، کمیٹی کی سفارشات موصول ہونے تک روک دیا گیا تھا ۔
کمیٹی نے اس مقصد کے ساتھ کام کیا کہ مقامی نو جوانوں کو ملازمتوں کے یکساں مواقع حاصل ہوں اور مقامی / علاقائی زبان کے ساتھ صارفین کے ساتھ بات چیت میں سبقت حاصل رہے ۔
علاقائی زبانوں میں کلرکی کے امتحان منعقد کرنے کا فیصلہ ایس بی آئی کی مستقبل کی اسامیوں کے لئے بھی نافذ ہو گا ۔ ایس بی آئی میں خالی اسامیوں کو پُر کرنے کے لئے جاری عمل کو ، جس کا اشتہار پہلے ہی دیا جا چکا ہے ، جس میں ابتدائی امتحان پہلے ہی لیا جا چکا ہے ، اشتہار کے مطابق ہی مکمل کیا جائے گا ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 9558
(Visitor Counter : 185
صحت اور خاندانی بہبود کی وزارت
کووڈ -19 ٹیکہ کاری کی تازہ ترین صورتحال : 284 واں دن
بھارت کی مجموعی ویکسی نیشن کوریج نے103 کروڑ کے سنگ میل کو پار کیا
آج شام سات بجے تک 51 لاکھ سے زیادہ ٹیکے لگائے گئے
بھارت میں کووڈ -19 ٹیکہ کاری کی تعداد آج 103 کروڑ کے سنگ میل  کو پار کرگئی۔ آج شام 7 بجے تک 51 لاکھ سے زیادہ  ٹیکے لگائے گئے ۔آج دیر رات حتمی رپورٹ کی ترتیب کے ساتھ ہی یومیہ ٹیکہ کاری کی تعداد بڑھنے کی توقع ہے۔
ٹیکہ کاری کے عمل میں مجموعی حصولیابی درج ذیل ہے، جسے آبادی کے ترجیحی گروپوں کی بنیاد پر تقسیم کیا گیا ہے:
|
|
ویکسین کی مجموعی خورک کی کوریج
|
|
حفظان صحت سے متعلق کارکنان
|
|
پہلی خوراک
|
|
10378426
|
|
دوسری خوراک
|
|
9170709
|
|
صف اول کے صحت کارکنان
|
|
پہلی خوراک
|
|
18370032
|
|
دوسری خوراک
|
|
15789557
|
|
18 سال سے 44 سال تک کی عمر کے افراد
|
|
پہلی خوراک
|
|
411037440
|
|
دوسری خوراک
|
|
131113078
|
|
45 سال سے 59 سال تک کی عمر کے افراد
|
|
پہلی خوراک
|
|
172926403
|
|
دوسری خوراک
|
|
92740536
|
|
60 سال سے زیادہ عمر کے افراد
|
|
پہلی خوراک
|
|
108606993
|
|
دوسری خوراک
|
|
64703420
|
|
مجموعی طور پر دی گئی پہلی خوراک
|
|
721319294
|
|
مجموعی طور پر دی گئی دوسری خوراک
|
|
313517300
|
|
میزان
|
|
1034836594
ٹیکہ کاری کے عمل میں آج ہوئی حصولیابی درج ذیل ہے، جسے آبادی کے ترجیحی گروپوں کی بنیاد پر تقسیم کیا گیا ہے:
|
|
تاریخ 26 اکتوبر2021
|
|
حفظان صحت سے متعلق کارکنان
|
|
1st Dose
|
|
49
|
|
2nd Dose
|
|
8552
|
|
صف اول کے صحت کارکنان
|
|
1st Dose
|
|
225
|
|
2nd Dose
|
|
26926
|
|
18 سال سے 44 سال تک کی عمر کے افراد
|
|
1st Dose
|
|
1454426
|
|
2nd Dose
|
|
2118832
|
|
45 سال سے 59 سال تک کی عمر کے افراد
|
|
1st Dose
|
|
363318
|
|
2nd Dose
|
|
658091
|
|
60 سال سے زیادہ عمر کے افراد
|
|
1st Dose
|
|
195412
|
|
2nd Dose
|
|
330223
|
|
مجموعی طور پر دی گئی پہلی خوراک
|
|
2013430
|
|
مجموعی طور پر دی گئی دوسری خوراک
|
|
3142624
|
|
میزان
|
|
5156054
ملک میں آبادی کے سب سے زیادہ حساس اور کمزور گروپوں کو کووڈ -19 سے تحفظ فراہم کرنے کی غرض سے ایک وسیلے کے طور پرٹیکہ کاری مہم جاری ہے اور اس کا مستقل طور پر جائزہ اور اعلی ترین سطح پر اس کی نگرانی کی جاتی رہتی ہے۔
تعاون کی وزارت
امور داخلہ اور امداد باہمی کے مرکزی وزیر جناب امت شاہ کل نئی دہلی میں درج فہرست اور کثیر ریاستی شہری کوآپریٹو بینکوں اور کریڈٹ سوسائٹیوں کی نیشنل کانکلیو کے مہمان خصوصی ہوں گے، جس کا موضوع ‘‘شہری کوآپریٹو کریڈٹ سیکٹر کا مستقبل کا رول’’ ہوگا
یہ کانکلیو ‘‘سہکار سے سمردھی’’  کے وزیراعظم جناب نریندر مودی کے ویژن کو مزید مضبوط کرے گی
اس کانکلیو میں درج فہرست اور کثیر ریاستی شہری کوآپریٹو بینکوں اور کریڈٹ سوسائٹیوں سے متعلق مختلف معاملات پر بات چیت کی جائے گی اور اس میں ایسے شہری کوآپریٹو بینکوں کی عزت افزائی کی جائے گی، جنہوں نے معاشرے کی خدمت کے 100 سال مکمل کر لئے ہیں
امور داخلہ اور امداد باہمی کے مرکزی وزیر جناب امت شاہ کل نئی دہلی میں درج فہرست اور کثیر ریاستی شہری کوآپریٹو بینکوں اور کریڈٹ سوسائٹیوں کی نیشنل کانکلیو کے مہمان خصوصی ہوں گے، جس کا موضوع ‘‘شہری کوآپریٹو کریڈٹ سیکٹر کا مستقبل کا رول’’ ہوگا۔یہ کانکلیو ‘‘سہکار سے سمردھی’’  کے وزیراعظم جناب نریندر مودی کے ویژن کو مزید مضبوط کرے گی۔
کانکلیو کے کاروباری اجلاس میں درج فہرست اور کثیر ریاستی شہری کو آپریٹو بینکوں اور کریڈٹ سوسائٹیوں اور کو آپریٹو کریڈٹ سیکٹر سے متعلق مختلف معاملات مثلاً شہری کو آپریٹو بینکوں کا مستقبل کا رول اور ریزرو بینک آف انڈیا  کی ایکسپرٹ کمیٹی کی سفارشات نیشنل کوآپریٹو فائنانس اینڈ ڈیولپمنٹ کو آپریشن ایک گیم چینجر کے طور پر اور شہری کو آپریٹو سیکٹر کے لئے ایک امبریلہ تنظیم کے طور پر بینکنگ ریگولیشن  ایکٹ 2020 اور اس کا اثر اور ڈیولپمنٹس،کثیر ریاستی سوسائٹیوں کے خصوصی حوالے سے فائنانشیل سیکٹر میں کریڈٹ سوسائٹیوں کا رول اور کو آپریٹو کریڈٹ سوسائٹیوں کی ضابطہ بندی اور ٹیکزیشن کے معاملے زیر بحث آئیں گے۔
کانکلیو میں ایسے شہری کوآپریٹو بینکوں کی عزت افزائی کی جائے گی، جنہوں نے معاشرے کی خدمت کے 100 سال مکمل کر لئے ہیں۔ ملک میں ایسے 197 بینک موجود ہیں۔ اس سے ملک میں کو آپریٹوز اور کو آپریٹو بینکوں کی گہری جڑوں کا پتہ چلتا ہے۔ توقع ہے کہ بہت سے بینک کانکلیو میں موجود ہوں گے اور انہیں معززین کے ذریعہ اعزاز بخشا جائے گا۔
شہری کو آپریٹو بینک ملک کے قدیم ترین بینکنگ اداروں میں شامل ہیں۔ وہ ملک میں ایک صدی سے زیادہ عرصے سے بھی موجود ہیں۔ ان بینکوں کا انتظام معاشرے کے مختلف طبقوں کے ذریعہ چلا یا جاتا ہے، جن میں اپنے ارکان کو بینکنگ خدمات فراہم کرانے کے لئے اساتذہ، وکیل، تاجر ، ڈاکٹر، انجینئر، سماجی کارکن اور دیگر شامل ہوسکتے ہیں۔
امداد باہمی کے وزیر مملکت جناب بی ایل شرما، امداد باہمی کی وزارت کے سینئر افسران، نیشنل فیڈریشن آف اربن کو آپریٹو بینکس اینڈ کریڈٹ سوسائٹیز لمیٹڈ  کے چیئر مین ایمریٹس ڈاکٹر ایچ کے پاٹل ،این اے ایف سی یو بی کے صدر جناب جیوتندرا مہتا اور این اے ایف سی یو بی کے نائب صدر جناب وی وی انسکر کانکلیو کے افتتاحی اجلاس کے دوران موجود رہنے والوں میں شامل ہوں گے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-6778
(Visitor Counter : 90
نوجوانوں کے امور اور کھیل کود کی وزارت
پنے کے آرچری کیمپ میں آرٹی –پی سی آرکے تحت ٹیسٹ کئے گئے،آرچر ہمانی ملِک کا ٹیسٹ پازیٹو
اسپورٹس اتھارٹی آف انڈیا کے قائم کردہ معیاری آپریٹنگ طریقہ کار کے مطابق ، آرمی اسپورٹ انسٹی ٹیوٹ ، پُنے میں اس وقت نیشنل آرچرری کیمپ کا حصہ بننے والے زیر تربیت کیمپرس کو ان کے کووڈ 19 کے موجودہ اسٹیٹس جاننے کے لئے آر ٹی پی سی آر ٹیسٹ کرایا گیا تھا۔ جن 23 کیمپرس کا ٹیسٹ کیا گیا ان میں سے ایک ہمانی ملِک کی کووڈ 19ٹیسٹ رپورٹ پازیٹوآئی ہے ، جبکہ دیگر 22 کیمپرس کی رپورٹ نگیٹو ہے۔ ملِک میں اس وقت انفیکشن کی کوئی علامات ظاہر نہیں ہورہی ہیں اور احتیاطی اقدام کے طور پر انہیں اسپتال میں داخل کرایا گیا ہے۔
ایس اے آئی ایس او پیز کے تحت قائم تمام احتیاطی تدابیر پر عمل کیا جارہا ہے تاکہ یہ یقینی بنایا جا سکے کہ کیمپ محفوظ ماحول اور طریقے سے جاری رہے ۔
جل شکتی وزارت
جل شکتی کے وزیر مملکت جناب رتن لال کٹاریہ نے نیشنل واٹر ڈیولپمنٹ ایجنسی کی اے جی ایم اور ندیوں کو آپس میں جوڑنے سے متعلق خصوصی کمیٹی کی صدارت کی
ملک کے آبی اور غذائی تحفظ کو بڑھانے اور پانی کی کمی، خشک سالی سے متاثر اور بارش پر منحصر زرعی علاقوں کو پانی دستیاب کرانے کے لئے کافی اہم ہے ندیوں کو آپس میں جوڑنے کا پروگرام: جناب رتن لال کٹاریہ
جل شکتی کی وزارت کے وزیر مملکت جناب رتن لال کٹاریہ نے آج ویڈیو کانفرنس کے ذریعہ نیشنل واٹر ڈیولپمنٹ ایجنسی  سوسائٹی کے 34 ویں سالانہ عام اجلاس  اور ندیوں کو آپس میں جوڑنے سے متعلق خصوصی کمیٹی  کی 18 ویں میٹنگ کی صدارت کی۔ میٹنگ میں اترپردیش، مدھیہ پردیش، بہار اورراجستھان کے آبی سائل/ جل شکتی محکمہ کے وزرا کے علاوہ ڈی او ڈبلیو آر، آر ڈی اینڈ جی آر سکریٹری اور آئی ایل آر پر بنے ٹاسک فورس کے چیئرمین اور مرکزی جل شکتی وزیر کے مشیر اور مختلف مرکزی اور ریاستی حکومت کی تنظیموں کے دیگر اہلکاروں نے شرکت کی ۔
میٹنگ کے دوران جل شکتی کے وزیر مملکت نے زور دے کر کہا کہ ملک میں آبی اور غذائی تحفظ کو بڑھانے کے لئے ندیوں کو آپس میں جوڑنے کا پروگرام کافی اہم ہے اور اس سے پانی کی کمی، خشک سالی سے متاثر اور بارش پر منحصر زرعی علاقوں میں پانی مہیا کرانے میں مدد ملے گی۔ انہوں نے کہا کہ ہندوستانی حکومت متعلقہ ریاستی حکومتوں کی رضامندی اور تعاون سے آئی ایل آر پروگرام کو نافذ کرنے کے لئے پرعزم ہے۔ جناب کٹاریہ نے اس موقع پر سابق وزیراعظم جناب اٹل بہاری واجپئی کو یاد کرتے ہوئے کہا کہ یہ منصوبہ ان کا وژن، خواب اور انفرادی طور پر ان کے دل کے قریب ہے۔
جناب کٹاریہ نے میٹنگ میں 5 بڑے لنک پروجیکٹوں کی ڈی پی آر اور بین ریاستی و ریاستوں کے اندر ندیوں سے جڑی مختلف اسکیموں کی پی ایف آر/ایف آر کی تیاریوں میں این ڈبلیو ڈی اے کے ذریعہ کی گئی پیش رفت کے بارے میں بتایا۔ انہوں نے کہا کہ کین ۔ بیتوا لنک پروجیکٹوں کے لئے زیادہ تر منظوری حاصل کرلی گئی ہے اور مدھیہ پردیش اور اترپردیش کے ساتھ ڈی پی آر شیئر کردیا گیا ہے۔ اترپردیش اور مدھیہ پردیش کے درمیان پانی کی کمی والے موسم میں پانی کی حصہ داری پر رضامندی جیسے کچھ چھوٹے فیصلے زیر التوا ہیں اور امید ہے کہ مشورہ اور تعاون سے ان کا حل نکال لیا جائے گا ۔ اس طرح پار۔تاپی۔ نرمدا لنک پروجیکٹوں میں پانی کی حصہ داری پر بھی غور وخوض کیا جارہا ہے۔ مرکزی وزیر نے ندیوں کو جوڑنے کے پروگرام کو کامیابی کے ساتھ نافذ کرنے کے لئے سبھی ممبران خاص طور سے متعلقہ ریاستی حکومت سے تعاون اور مدد کی اپیل کی ہے۔
جناب کٹاریہ نے بتایاکہ وزارت نے کوسی۔ موچی لنک پروجیکٹ کے لئے 4900 کروڑ روپئے کی سرمایہ کاری حاصل کرلی ہے جس سے بہار کے سیمانچل علاقوں کو خاص فائدہ ہوگا۔ اس سے نہ صرف اترپردیش کے بڑے علاقوں کو سیلاب سے راحت ملے گی بلکہ 2.14 لاکھ ہیکٹیئر سے زیادہ علاقہ کو آبپاشی کی سہولیات بھی حاصل ہوں گی۔
جل شکتی کے وزیرمملکت نے یقین دلایا کہ مختلف آئی ایل آر پروجیکٹوں پر ریاستوں کے ذریعہ بتائے گئے مسائل کا حل نکال لیا جائے گا اور امید ظاہر کی کہ آئی ایل آر پروگرام کو سبھی متعلقہ ریاستوں کے ساتھ تعاون سے آگے بڑھایا جائے گا۔
میٹنگ کے دوران ، این ڈبلیو ڈی اے کے ڈائریکٹر جنرل نے ایجنڈے کے پہلوؤں پر تفصیلی پریزنٹیشن پیش کیا اور آئی ایل آر پروجیکٹوں کی حالت، زیرالتوا/ رکاوٹوں وغیرہ پر مرکزی اور ریاستی حکومت کے نمائندوں کے ساتھ بات چیت کی گئی۔ بہار کے ڈبلیو آر ڈی وزیر جناب وجے کمار چودھری، اترپردیش کے جل شکتی کے وزیر ڈاکٹر مہندر سنگھ، مدھیہ پردیش کے ڈبلیوآر ڈی وزیر جناب رام کشور کاورے اور راجستھان کے آئی جی این پی وزیر جناب ادے لال انجانے نے بھی آئی ایل آر پروجیکٹوں پر اپنے خیالات کا اظہار کیا۔
وزارت دفاع
ایچ اے ایل نے سی پی ڈبلیو کے ساتھ مفاہمت نامے پر دستخط کئے
نئیدہلی، 22فروری2019، ایچ اے ایل نے آج بینگلورو میں جاری ایرو انڈیا میں سی پی ڈبلیو کے ساتھ اس کے تماکورو میں گرین فیلڈ ہیلی کاپٹر فیکٹری میں بنیادی ڈھانچے کے فروغ کے اسٹیج۔2 کے کاموں کے لئے مفاہمت نامے پر دستخط کئے۔
اس مفاہمت نامے پر ہیلی کاپٹر کمپلکس کے سی ای او جناب جی وی ایس بھاسکر اور ایچ اے ایل پروجیکٹ زون میں چیف پروجیکٹ منیجر ، سی پی ڈبلیو جناب راجیش جین نے ایچ اے ایل کے چیئرمین اور منیجنگ ڈائرکٹر جناب آر مادھون کی موجودگی میں دستخط کئے۔
اسٹیج۔2 کے کاموں میں تماکورو میں ڈھانچہ جاتی اسمبلی اور ہیلی کاپٹروں کے ساز و سامان کے لئے بنیادی ڈھانچے کا فروغ شامل ہے۔ اس پروجیکٹ کو مرحلہ وار پورا کیا جائے گا۔
اس موقع پر ہیلی کاپٹر ڈویژن کے ای ڈی جناب وی نٹراجن، ہیلی کاپٹر ڈویژن کے جی ایم جناب امبو ویلن، سی پی ڈبلیو ڈی کے اے ڈی جی جناب آر کے سونی، سی پی ڈبلیو کے سی ای جناب ایس این رائے بھی موجود تھے۔
ہیلی کاپٹر تیار کرنے کی ایک نئی فیکٹری تماکورو پلانٹ کے 615 ایکڑ گرین فیلڈ کیمپس میں تیار کی جارہی ہے جو 3 س 12 ٹن کے زمرے کے ہیلی کاپٹروں کی مکمل رینج تیار کرنے میں خودکفیل ہوگی اور جو ہیلی کاپٹروں کی تیاری، ڈھانچہ جاتی اسمبلی، اسمبلی لائن کی سہولیات، ہیلی رن وے، ایرو ڈروم، عملے کے لئے رہائشی ٹاؤن شپ، کھیل کود کی سہولیات اور تربیت وغیرہ کے مراکز کی جدید ترین سہولیات سے لیس ہوگا۔
۔۔۔۔۔۔۔۔۔۔۔
م ن۔ و ا۔ن ا۔
U- 1203
(Visitor Counter : 49
وزارت خزانہ
مغربی دلّی کے سی جی ایس ٹی کے اہل کاروں نے تقریباً 9 کروڑ روپئے کے اِن پُٹ ٹیکس کریڈٹ دھوکہ دہی کے لئے ایک شخص کو گرفتار کیا ہے
نئی دلّی ، 27 مارچ / خفیہ اطلاع ملنے پر سینٹرل گڈس اینڈ سروس ٹیکس  کمشنریٹ ، مغربی دلّی کی ٹیکس بچانے کی روک تھام کی شاخ کے افسران نے 9 کروڑ روپئے  کی کم اشیاء کی انوائسز کے ذریعے نا قابلِ قبول اِن پُٹ ٹیکس کریڈٹ  سے فائدہ اٹھانے / حاصل کرنے کے ایک کیس کا پتہ لگایا ہے ۔ اس کارروائی میں مختلف فرموں کا پتہ لگا ہے ، جن کا مقصد نا قابلِ قبول کریڈٹ حاصل کرنے / اُس سے فائدہ اٹھانے اور اسے پاس کرانے کا سلسلہ چلانا تھا ۔
اِس نیٹ ورک کی فرموں کی فائدہ اٹھانے والی اصل فرموں کا نام میسرز اشیتا اسپات اور میسرز ایچ ایم ٹریڈنگ کمپنی ہے ، جس کے پروپرائیٹر جناب نوین بنسل ہیں اور وہ اُن کے اعتراف کے مطابق دیگر دو فرموں کے فی الواقع چلانے والے بھی ہیں ۔ یہ فرمیں دھاتوں کی اسکریپ کا کاروبار کرتی تھیں اور کم انوائسیں دکھا کر نا قابلِ قبول آئی ٹی سی سے فائدہ اٹھاتی تھیں ۔ جناب نوین بنسل نے اپنے رضا کارانہ بیان میں اپنا جرم قبول کیا ہے ۔
اس کا مطلب یہ ہوا کہ جناب نوین بنسل نے جان بوجھ کر سی جی ایس ٹی ایکٹ ، 2017 کی دفعہ 132   اور 132   کے تحت جرم کیا ہے ، جو کہ قانون کی دفعہ 132  کے ضابطوں کے تحت قابلِ دست اندازیٔ پولیس اور نا قابلِ ضمانت جرائم ہیں ۔ نتیجے کے طور پر انہیں 26 مارچ ، 2021 ء کو سی جی ایس ٹی ایکٹ کی دفعہ 132 کے تحت گرفتار کیا گیا اور ڈیوٹی میٹرو پولیٹن مجسٹریٹ نے 14 دن کے لئے عدالتی حراست میں بھیج دیا ۔ مزید تحقیقات کا سلسلہ جاری ہے ۔
دلّی زون جی ایس ٹی بچانے کی روک تھام کی مسلسل کوششیں کر رہا ہے ، جس کے نتیجے میں موجودہ مالی سال میں 5319.6 کروڑ روپئے کے فراڈ کا پتہ چلا ہے اور 41 لوگوں کو اب تک گرفتار کیا جا چکا ہے ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔
U. No. 3129
(Visitor Counter : 92
کیمیکلز اور فرٹیلائزر کی وزارت
2025 تک ہندوستان کی کیمیکل صنعت میں 8 لاکھ کروڑ روپے کی سرمایہ کاری کا منصوبہ :سدا نند گوڑا
ہندوستان دنیا کی کیمیکل اور پیٹروکیمیکل صنعت میں نمایاں ملک بن کر ابھرے گا
نئی دلی، 17؍مارچ، کیمیکل اور فرٹیلائزر کے مرکزی وزیر جناب ڈی وی سدا نند گوڑا نے نئی دلی میں ‘‘ ہندوستان:کیمیکل اور پیٹرو کیمیکل کیلئے عالمی مینوفیکچرنگ ہب’’ کے موضوع پر انڈیا کیم 2021کے 11ویں ایڈیشن کا افتتاح کیا۔ انہوں نے کہا کہ ہندوستانی کیمیکل اور پیٹرو کیمیکل صنعت نئی بلندیوں کی طرف بڑھ رہی ہے اور اس شعبے میں سال 2025 تک 8 لاکھ کروڑ روپےکی سرمایہ کاری کا امکان ہے۔ اپنے خطاب کے دوران جناب سدانند گوڑا نے اس بات کو بھی سراہا کہ محکمے اور فکی نے اس پروگرام کو منعقد کیا۔ انہوں نے مزید کہاکہ کیمیکل اور پیٹرو کیمیکل صنعت میں ہو رہا اضافہ وزیراعظم کے آتم نربھر بھارت کے نظریہ میں بھی تعاون کر رہا ہے۔ انہوں نے بتایا کہ حکومت نے الگ الگ شعبوں کے لئے 12پی ایل آئی اسکیمیں لانچ کی ہیں، جو کہ بلاواسطہ یا بالواسطہ طور پر کیمیکل شعبے کو فائدہ پہنچائیں گی۔ انہوں نے یہ بھی کہا کہ حکومت اس شعبے کو فوقیت دے رہی ہے اور سال 22-2021 کے بجٹ میں نیفتھا پر درآمداتی ڈیوٹی کو 4.0 فیصد سے کم کر کے 2.5 فیصد کر دیا گیا ہے۔
کیمیکل اور فرٹیلائزر کی وزارت میں کیمیکل اور پیٹرو کیمکل محکمے کے سکریٹری جناب یوگیندر ترپاٹھی نے کہا کہ ہندوستان دنیا میں سب سے تیزی سے آگے بڑھ رہی معیشت کے طور پر ابھر رہا ہے۔ انڈیا کیم 2021 کا نظریہ ہندوستان کو کیمیکل اور پیٹرو کیمیکل ہب کے طور پر قائم کرنے کےموقع کا فائدہ اٹھانے کا ہے۔ انہوں نے صنعتی کوریڈور، قومی انفراسٹرکچر پائپ لائن ، مسابقتی تنخواہ کی شرحوں سے ہندوستان کو مسابقتی فائدہ پہنچانے جیسے مختلف عوامل پر روشنی ڈالی۔
اڈیشہ حکومت کے صنعت ، ایم ایس ایم ای ، توانائی اور وزیرداخلہ کیپٹن دویا شنکر مشرا نے زور دیتے ہوئے کہا کہ اڈیشہ سرمایہ کاری کے ایک مرکز کے طور پر ابھر رہا ہے اور اگر اڈیشہ میں سرمایہ کاری کی جاتی ہے، تو یہاں کا ایکو سسٹم ایسا ہے ، جس سے سرمایہ کاروں کو فائدہ ہوگا۔ کمپنیوں کو ریاست میں سیٹ اپ اورکاروبار کرنے کی سہولت فراہم کرنے کےلئے اڈیشہ نے ایز آف ڈوئنگ بزنس فریم ورک پر عمل درآمد کے سلسلے میں کئی اقدامات کئے ہیں۔
آندھرپردیش حکومت کے صنعت ،سرمایہ کاری، انفراسٹرکچر، کامر س اور آئی ٹی کے وزیر جناب میک پتی گوتم ریڈی نے کہا کہ کیمیکل اور پیٹرو کیمیکل صنعت کے لئے آندھر پردیش پسندیدہ مقام ہے۔ انہوں نے پیٹرو کیمیکل صنعت کو فروغ دینے کے لئے مؤثر قدم اٹھانے پرحکومت ہندکی تعریف کی۔
پروگرا م کے دوران ایک عالمی سی ای او گول میز کانفرنس بھی ہوئی، جس میں ہندوستان میں دستیاب سرمایہ کاری کے مختلف مواقع کے بارے میں تبادلہ خیال ہوا۔
عملے، عوامی شکایات اور پنشن کی وزارت
ریزرویشنز سے متعلق التزامات
نئی دہلی، 20نومبر 2019/ شمال مشرقی خطے کی ترقی،  کے وزیر مملکت  ، وزیراعظم کے دفتر، عملے، عوامی شکایات اور پنشن ، ایٹمی توانائی اور خلا کےوزیر مملکت ڈاکٹر جتیندر سنگھ نے ایک سوال کے تحریری جواب میں آج لوک سبھا کو بتایا کہ حکومت ہند کے ذریعہ آئین کی دفعہ 16 اور 16  کے تحت ہدایت جاری کی گئی ہیں جو مرکزی حکومت کے سرکاری دائرہ کار کے بینکوں سمیت سرکاری دائرہ کار کے ادارے  اور مالی اداروں کے ذریعہ قدروقیمت کے واقع جزوی لحاظ سے تعین کردہ ہیں ۔ رضاکار اداروں ، خود کار اداروں ، اکائیوں کے ذریعہ امداد کے حصول کے ذریعہ پیشگی شرط کے طور پر ریزرویشن کے التزامات کے عمل درآمد کا مطالبہ کیا جارہا ہے جو حسب ذیل ہیں:
 فنڈ حاصل کرنے والے ایسے ادارے جو مستقل بنیاد پر 20 سے زائد افرا د کو ملازم رکھتے ہیں یا مرکزی حکومت سے حاصل کرنے والے امداد کو بار بار کےاخراجات کا کم از کم 25 فی صد حصہ خرچ برداشت کرتے ہیں اور وہ اکائیاں جو امداد باہمی ادارے کی سوسائٹی میں درج رجسٹرڈ ہیں اور اہم مقاصد کے تحت سالانہ دو لاکھ روپے یا ہندستان کے مربوط فنڈ سے اس سے زیادہ عام امداد حاصل کرتے ہیں۔
انہوں نے بتایا کہ وزارتوں اور محکموں کو شرائط و ضوابط میں معقول شقوں کو شامل کرنے کی ہدایت دی گئی ہے جس کے ذریعہ ایسے اداروں اور ایجنسیوں کو عہدوں اور خدمات میں ایس سی/ایس ٹی /اور او بی سی کے ریزرویشن کے لئے حکومت امداد مہیا کرتی ہے ۔ اسے ایس سی /ایس ٹی / او بی سی روزگار دینے ، ترقی دینے کے وقت مزید گرانٹ دینے کی منظوری کے دوران پیش نظر رکھنا چاہئے۔
۔۔۔۔۔۔۔۔۔۔۔
م ن۔ش س ۔ ج۔
U- 5227
(Visitor Counter : 41
وزیراعظم کا دفتر
وزیر اعظم نے ڈاؤ آنگ ساں سوکی اور این ایل ڈی کو انتخابی فتح کے لیے مبارک باد پیش کی
نئی دہلی، 12 نومبر، وزیر اعظم جناب نریندر مودی نے میانمار کے انتخابات میں فتح کے لیے ڈاؤ آنگ ساں سوکی اور اور این ایل ڈی کو مبارک باد پیش کی۔
ایک ٹویٹ پیغام میں وزیر اعظم نے کہا، "ڈاؤ آنگ ساں سوکی اور این ایل ڈی کو انتخابات میں کامیابی کے لیے ڈھیروں مبارکباد۔ انتخابات کا کامیاب انعقاد میانمار میں جمہوری تبدیلی کے عمل کی جانب ایک اور اہم قدم ہے۔ میں امید کرتا ہوں کہ آپ کے ساتھ ہماری دوستی کے بندھن کی روایت کو مستحکم کرنے کی خاطر کام جاری رہے گا۔"
وزیراعظم کا دفتر
وزیر اعظم نے سی بی ایس ای بورڈ کے تحت 12ہویں درجے کے امتحانات میں کامیابی حاصل کرنے والے تمام طلبا کو مبارکباد پیش کی
وزیر اعظم جناب نریندر مودی نے سی بی ایس ای بورڈ کے تحت 12ہویں درجے کے امتحانات میں کامیابی حاصل کرنے والے تمام # ایگزام واریئرس کو مبارکباد پیش کی۔
ٹوئیٹس کے ایک سلسلے کے تحت، وزیر اعظم نے کہا؛
’’میں اُن تمام # ایگزام وایئرس کو مبارکباد پیش کرتا ہوں جنہوں نے سی بی ایس ای بورڈ کے تحت 12ہویں درجے کے امتحانات میں کامیابی حاصل کی ہے۔ ان کی محنت شاقہ اور عزم مصمم کے لیے مجھے ان پر فخر ہے۔ میں ان نوجوانوں کی کامیابی میں زبردست کردار ادا کرنے کے لیے ان کے والدین اور اساتذہ کو بھی مبارکباد پیش کرتا ہوں۔‘‘
’’وہ طلبا جنہیں لگتا ہے کہ وہ درجہ XII کے امتحانات میں بہتر کر سکتے تھے، میں اُن ہونہار طلبا سے کہنا چاہوں گا کہ آنے والے وقت میں آپ لوگوں کے پاس کرنے کے لیے بہت کچھ ہوگا۔ محض ایک امتحان آپ کی شناخت نہیں ہے۔ ان شعبوں میں اپنی صلاحیتوں کو بروئے کار لائیں جن میں آپ کی گہری دلچسپی ہے۔آپ سرخرو ہوں گے!‘‘